CELEX: 62010FN0041
Language: mt
Date: 2010-06-07 00:00:00
Title: Kawża F-41/10: Rikors ippreżentat fis- 7 ta’ Ġunju 2010 — Bermejo Garde vs KESE

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/55
            
         Rikors ippreżentat fis-7 ta’ Ġunju 2010 — Bermejo Garde vs KESE
   (Kawża F-41/10)
   ()
   2010/C 209/88
   Lingwa tal-kawża: il-Franċiż
   
      Partijiet
   
   
      Rikorrent: Moises Bermejo Garde (Brussell, il-Belġju) (rappreżentant: L. Levi, avukat)
   
      Konvenut: Kumitat Ekonomiku u Soċjali Ewropew
   
      Suġġett
   
   Annullament ta’ diversi deċiżjonijiet li jtemmu l-funzjonijiet tar-rikorrent bħala Kap ta’ Diviżjoni tad-Dipartiment Legali b’effett immedjat, u li jittrasferuh għad-Direttorat tal-Loġistika u li jirrifjutaw it-talba formali tiegħu għal assistenza kif ukoll it-talba għad-danni.
   
      Talbiet tar-rikorrent
   
   
               —
            
            
               jannulla d-deċiżjoni tal-President tal-KESE Nru 88/10 A, tat-3 ta’ Marzu 2010 li tiċħad it-talba mressqa mir-rikorrent fis-7 ta’ Diċembru 2009 u li tiddeċiedi li jiġi trasferit;
            
         
               —
            
            
               jannulla l-addendum tad-deċiżjoni Nru 88/10 tal-25 ta’ Marzu 2010;
            
         
               —
            
            
               jannulla d-deċiżjoni Nru 133/10 A tal-24 ta’ Marzu 2010 dwar it-tmiem tal-funzjonijiet tar-rikorrent bħala Kap ta’ Diviżjoni tad-Dipartiment Legali b’effett immedjat u dwar it-trasferiment tiegħu bħala Kap ta’ Diviżjoni u bil-post tiegħu fi ħdan dipartiment ieħor sa mis-6 ta’ April 2010;
            
         
               —
            
            
               jannulla d-deċiżjoni tal-President tal-KESE Nru 184/10 A tat-13 ta’ April 2010 li tittrasferixxi lir-rikorrent għad-Direttorat tal-Loġistika, fejn din id-deċiżjoni għandha tidħol fis-seħħ mid-data tas-6 ta’ April 2010;
            
         
               —
            
            
               jalloka d-danni;
            
         
               —
            
            
               jikkundanna lill-KESE għall-ispejjeż.